ඉදිරි වසර සඳහා ශශ්‍රී ලංකා කබඩි සම්මේලනයේ නිලවරණය ක්‍රීඩා අමාත්‍යංශය මගින් පැවැත්විය යුතු බැවින් ඒ සඳහා වන නාම යෝජනා එවන ලෙසට ක්‍රීඩා අධ්‍යක්‍ෂ ජනරාල්වරයා විසින් කබඩි සම්මේලනයේ ලේකම් එම්. ටී. ප්‍රනාන්දු මහතාට ලිඛිතව දන්වා යවා තිබියදීත් කබඩි නිලවරණ පවත්වා නිලධාරීන් පත් කර ගැනීමට එහි බලධාරීහු කටයුතු කර ඇත.පසුගිය මාර්තු මස 29 වැනිදා පැවැත්වීමට නියමිතව තිබූ නිලවරණය දින නියමයක් නොමැතිව කල් දැමූ කබඩි බලධාරීහු පෙරේදා (25) ක්‍රීඩා අමාත්‍යාංශ සංවර්ධන දෙපාර්තමේන්තු ශ්‍රවණාගාරයේ දී ඉදිරි වසර සඳහා වන නිලවරණ පැවැත්වූයේ එහි ලේකම් එම්. ටී. ප්‍රනාන්දු මහතා විසින් ක්‍රීඩා අධ්‍යක්‍ෂ ජෙනරාල්වරයා එවූ ලිපිය කියවනු ලැබීමෙන් ද පසුවය.අනුබද්ධිත කබඩි සංගම් 28 අතරින් සාමාජිකයන් 24 දෙනෙකුම පැමිණ සිටි බැවින් නිලවරණය පැවැත්විය යුතු බවට බලධාරීහු ඒකමතිකව තීරණය කළහ.